# Rimski Senat

|  |
| --- |
| **Drevni Rim** |
|
Članak je dio serije:
**Politika i uprava Drevnog Rima** |
|

---

 |
| Periodi
 |
| **Rimsko Kraljevstvo** 753. pne. – 510. pne.
**Rimska Republika** 510. pne. – 27. pne.
**Rimsko Carstvo** 27. pne. – 476. n.e./1453

|  |  |
| --- | --- |
| **Principat Zapadno Carstvo** | **Dominat Istočno Carstvo** |

 |
| Redovni magistrati
 |
|

|  |  |
| --- | --- |
|
Konzul Pretor Kvestor Promagistrat

 |
Edil Tribun Cenzor Guverner

 |

 |
| Izvanredni magistrati
 |
|

|  |  |
| --- | --- |
|
Diktator Magister Equitum Konzularni tribun

 |
Rex Triumviri Decemviri

 |

 |
| Titule
 |
| Imperator

|  |  |
| --- | --- |
|
Legatus Dux Officium Praefectus Vicarius Vigintisexviri Lictor

 |
Magister Militum Imperator Princeps senatus Pontifex Maximus Augustus Caesar Tetrarh

 |

 |
| Institucije i pravo
 |
|

|  |  |  |
| --- | --- | --- |
| Rimski Ustav

|  |  |
| --- | --- |
|
Rimski Senat Cursus honorum Rimske skupštine Kolegijalnost

 |
Rimsko pravo Rimsko državljanstvo Auctoritas Imperium

 |

 |

 |
|

---

Druge države pogledaj • razgovor • uredi |

**Senat** je u starom Rimu prvobitno bilo savetodavno veće kralja koje je opstalo i nakon ukidanja monarhije. Najranije zabeleženi broj članova senata u istorijskim izvorima jeste 300. Sula je taj broj povećao na 600, Julije Cezar na 900, a Oktavijan Avgust ga ponovo smanjio na 600.

## Sastav senata

Senat je možda postojao u doba rimskog kraljevstva i služio kao kraljevo savetodavno telo. Njegovo ime ukazuje na to da je prvobitno bio sastavljen od starijih ljudi *(senes)*, čiji su starost i znanje svakako bili visoko cenjeni u društvu koje još nije u potpunosti dostiglo stepen pismenog društva. Tokom republike senat su činili članovi vodećih porodica. Njegova veličina u doba rane republike nije poznata. Antički izvori kazuju da je tokom srednje republike brojao 300 članova.

Rimski se senat prvobitno popunjavao isključivo patricijima. Poreklo i značaj razlike između patricijskih i plebejskih senatora još uvek je nejasan, ali zna se da je plebejcima članstvo u senatu postalo dostupno do druge polovine 5. veka st. e. Članovi senata u istorijsko doba nazivali su se *patres conscripti* (= "oci i dopisani"), a analističko objašnjenje za taj izraz jeste da su prvobitni patricijski senatori bili *patres*, dok su plebejski senatori bili *conscripti*, dakle *dopisani članovi*.

Članstvo u senatu bilo je doživotno, ali je u doba republike bilo ograničeno ovlaštenjem cenzora da neugledne članove isključe iz senata. U doba rane republike (509–280) članove senata postavljali su konzuli, a kasnije cenzori. Krajem 3. veka st. e. prvenstvo pri izboru novih članova senata imali su kurulni magistrati, a Sula je odredio da kvestori automatski ulaze u članstvo senata. Tako je senat praktično postao skup bivših magistrata. Senatori za svoj rad nisu dobijali nikakvu platu, jer je njihova funkcija, kao i sve magistrature, smatrana za "čast" *(honor)*. Premda je tek Oktavijan Avgust uveo imovinski cenz po kome su kandidati za članstvo u senatu morali posedovati imovinu u vrednosti od najmanje milion sestercija, senatori su i pre toga uglavnom bili imućni ljudi iz uglednih porodica.

## Doba republike

Ciceron u senatu drži govor protiv Katiline, sa freske iz 19. veka
Zahvaljujući svojim ovlaštenjima i stalnošću članstva, senat je u praksi funkcionisao kao *de facto* kolektivni šef države. Pripremao je predloge zakona koji su se na usvajanje podnosili skupštinama, a njegove vlastite rezolucije (*decreta* ili *senatus consulta*) imale su u određenom stepenu praktičnu snagu, iako možda ne i formalno zakonsku jer su narodni tribuni mogli uložiti svoj veto. Sudska vlast senata ogledala se u njegovom pravu da osniva posebne sudske komisije. Upravljao je državnim finansijama, postavljao namesnike provincija i jedini u državi imao pravo da definiše i sprovodi spoljnu politiku Rima. Senat je takođe nadgledao kultove državne religije.

Senatske sednice održavane su ili u Kuriji *(Curia)* na Rimskom forumu ili na nekom drugom posvećenom mestu udaljenom jednu milju od grada. Prvo godišnje zasedanje uvek je bilo u hramu Jupitera Kapitolskog. U raspravi svaki senator se pitao za mišljenje i to prema svom položaju tako da su prvi govorili cenzori, zatim konzuli, pretori, edili itd. Senator koji se u ovom popisu nalazio na prvom mestu nazivao se *princeps senatus* (= "prvak senata").

Pošto je senat bio popunjen bivšim magistratima, nije dolazilo do sukoba između magistrata koji su bili na dužnosti i samoga senata, a senat je u načelu imao čvrstu kontrolu nad magistratima i uglavnom ih je koristio kao sredstvo za sprovođenje vlastite politike. Do propasti republike došlo je u trenutku kada je senat izgubio kontrolu nad moćnim pojedincima koji su imali podršku svojih vojnih trupa.

## Doba carstva

Po uspostavljanju principata senat je izgubio svoju suverenu moć, ali je zadržao neke važne funkcije. Avgust se trudio da upravu nad državom deli sa senatom. Senat je zadržao i upravu nad nekim provincijama, te nad državnom blagajnom *(aerarium)*. Odluke senata *(senatus consulta)* imale su snagu zakona i nisu ih morale potvrditi skupštine. Sudska ovlašćenja senata bila su osnažena i uvećana. Međutim, zahvaljujući delom i vlastitoj neefikasnosti, moć senata postepeno je umanjivana.

## Senatus consultum ultimum

U teškim vanrednim okolnostima senat je donosio "poslednju odluku senata" *(sentaus consultum ultimum)*, koja je konzulima davala ovlaštenje da upotrebe silu kako bi zaštitili državu i koja je suspendovala pravo priziva na narod *(ius provocationis)*. Uobičajena forumala je glasila: *dent operam consules ne quid detrimenti res publica capiat* (= "neka se konzuli postaraju za to da država ne pretrpi nikakvu štetu"). Ovakva je odluka prvi put doneta 122. st. e. da bi se suzbio reformski pokret Gaja Grakha, a takođe je upotrebljena i protiv Saturnina (100. st. e.) i Katiline (63. st. e.). Poslednji put senat je ovakvu odluku doneo 40. godine st. e. protiv akcija Salvidenija Rufa *(Salvidenius Rufus)*. Populari su uvek dovodili u pitanje zakonsko pravo senata da koristi ovu vanrednu meru.